**LOKAL REGLER 2024 Et bilde som inneholder tekst, symbol, Font, logo

Automatisk generert beskrivelse**

Borregaard Golfklubb

19. april 2024

***Følgende lokale regler gjelder for daglig spill på Borregaard GK.***

***For klubbturneringer, se tillegg til lokale regler og Borregaard GKs konkurransebestemmelser.***

**Definere banens grenser (A-1)**

Hvite staker definerer banens grenser.

**Straffeområder (Regel 17) (B-1)**

Røde straffeområder defineres av røde staker.

Det røde straffeområdet på hull 3, hull 4, hull 6 og hull 7 merket bare på den ene siden strekker seg uendelig.

**Uflyttbare hindringer nær puttinggreener (Regel 16.1) (F-5.1)**

Fritak ved påvirkning fra en uflyttbar hindring kan tas etter regel 16.1.  
Spilleren har en ekstra mulighet til å ta fritak når slike uflyttbare hindringer er på eller nær puttinggreenen og i spillelinjen:  
Ball i generelt område. Spilleren kan ta fritak etter regel 16.1b hvis en uflyttbar hindring er:

I spillelinjen, og er:  
-  På eller innenfor to køllelengder fra puttinggreenen, og  
-  Innenfor to køllelengder fra ballen.

**Men** fullt fritak må tas, som inkluderer både fysisk- og spillelinjepåvirkning.

**Unntak - ikke fritak hvis spillelinje er klart urimelig**. Det er ikke fritak etter denne lokale regelen hvis spilleren velger en spillelinje som er klart urimelig.

**Straff for å spille ball fra et feil sted ved brudd på lokal regel: Generell straff etter regel 14.7a.**

**Unormale baneforhold og uflyttbare hindringer (F-1)**

**Grunn under reparasjon (GUR)**

1. Alle områder merket med blå staker og hvit linje.
2. Maurtuer i generelt område.
3. Områder i bunkere hvor sand er fjernet på grunn av rennende vann som har medført dype furer.
4. Steinfylte dreneringsgrøfter.

**Anmerkning:** Men det er ikke påvirkning fra GUR hvis bare spillerens slagstilling påvirkes av forholdene beskrevet i punktene c. og d.

**Uflyttbare hindringer**

150-metersmerker og eventuelt andre avstandsmerker.

Anvisningsskilt.

Ballvaskere.

**Fjell eller røtter i dagen på fairway (F-9.3)**

Hvis en spillers ball i fairway har påvirkning fra fjell eller røtter i dagen i fairway er fritak uten straff etter regel 16.1b tilgjengelig.

Men det er ikke påvirkning hvis fjellet eller røttene bare påvirker spillerens slagstilling.

Straff for å spille ball fra et feil sted ved brudd på lokal regel: Generell straff etter regel 14.7a.

**Veier og stier er integrert del av banen**

Veier og stier er integrerte deler av banen og gir IKKE fritak.

Se definisjon av «integrerte gjenstander», «hindringer» og regel 8.1a.

Straff for brudd på regel 8.1a: Generell straff

**Ballplassering (E-3)**

Når noen del av en spillers ball berører en del av det generelle området klippet i fairway-høyde eller lavere, kan spilleren ta fritak uten straff én gang ved å plassere den opprinnelige ballen eller en annen ball i og spille fra dette fritaksområdet:

* Referansepunkt: Punktet til den opprinnelige ballen.
* Størrelse på fritaksområde målt fra referansepunktet: **én køllelengde**, men med følgende begrensninger:
* Begrensninger for plassering av fritaksområde:
  + Må ikke være nærmere hullet enn referansepunktet, og
  + Må være i det generelle området.

Etter denne lokale regel må spilleren velge et punkt for å plassere ballen og bruke fremgangsmåten for å plassere en ball tilbake etter regel 14.2b(2) og 14.2e. Men, med det formål å bruke regel 14.2e – spilleren har bare valgt punktet hvor ballen skal plasseres når ballen har blitt lagt ned, og spilleren har sluppet ballen med den hensikt at den ballen skal være i spill.

Etter at en ball har blitt plassert og er i spill etter denne lokale regelen, hvis spilleren deretter fortsetter etter en annen regel som gir fritak, kan denne lokale regelen bli brukt på nytt.

Straff for å spille ball fra et feil sted ved brudd på lokal regel: Generell straff etter regel 14.7a.

*Om ikke annet er angitt er straff for brudd på lokal regel generell straff:*

*Matchspill – Tap av hull. Slagspill – To slag.*

**Informasjon:**

Alle avstandsangivelser på scorekort er til senter av puttinggreenen.

*Lykke til og ha en god runde!*

**Borregaard Golfklubb – 19. april 2024**